### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

### Resumé

Med baggrund i byrådsbeslutningen 11. august 2011 i forbindelse med ”Spildevandsplan 2010-2012” om at alle kolonihaver skal kloakeres, søges om anlægsbevilling til 4. og sidste etape af kloakeringen af kolonihaver.

Anlægsarbejderne vedrører kloakering af syv haveforeninger med 799 haver inklusiv to fælleshuse og løber over tre år. Anlægsarbejdet omfatter anlæg af kloak fra matrikelskel af haveforeningen til sokkel i den enkelte have.

Det foreslås, at der godkendes en samlet anlægsbevilling på 39,1 mio. kr. i udgift (2021-priser). Anlægsudgiften finansieres via en forhøjelse af haveforeningernes arealleje.

Lejen er beregnet med en fast rente på 5%, svarende til 3%, som er [adresse] interne rente med et tillæg på 2%, da der er tale om en ekstern part. Herved følger betalingen praksis omkring driftsfinansierede anlægsinvesteringer i [adresse].

I forbindelse med kloakeringen tilføjes tillæg til nuværende lejekontrakter.

### Indstilling

Det indstilles:

At 1) der godkendes et rådighedsbeløb på 39,1 mio. kr. i udgift og en anlægsudgiftsbevilling på 39,8 mio. kr. (løbende priser) til kloakering af syv kolonihaveforeninger, jf. afsnit 7.

At 2) der godkendes en indtægtsbevilling til driften for 2023 på 0,8 mio. kr., for 2024 på 1,8 mio. kr. og fra 2025 årligt i 30 år på 2,5 mio. kr./år.

At 3) tilbagebetalingsmodellen jf. bilag 1 ”Tillæg til areallejekontrakt for Brabrand Haveforening af 1967” godkendes.

### Sagens forløb

19-08-2021 Borgmesterens Afdeling påtegning

Fremsendes til Magistraten. Det bemærkes, at jævnfør kommunens økonomiske politik kan måltallet for kommunens finansielle egenkapital ændres som følge af større driftsfinansierede anlægsinvesteringer. Borgmesterens Afdeling kan på denne baggrund anbefale, at måltallet for kommunens finansielle egenkapital justeres med 34,0 mio. kr. (i 2022-priser), svarende til den samlede anlægsinvestering fratrukket de første betalinger fra kolonihaveforeningerne.

Borgmesterens Afdeling har herudover ingen bemærkninger til indstillingen.

 23-08-2021 Magistraten

Fremsendes til [adresse] med bemærkning, at Magistraten i mødet den 23. august 2021 anbefaler, at byrådet tiltræder Magistratsafdelingen for Teknik og Miljøs indstilling af 9. august 2021 i overensstemmelse med påtegning af 19. august 2021 fra Borgmesterens Afdeling.

Zara Overgaard deltog ikke i sagens behandling.

 01-09-2021 [adresse]
Fremsendes til Teknisk Udvalg til behandling i henhold til beslutning i byrådets møde den 1. september 2021.
 13-09-2021 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 15-09-2021 [adresse]
Beslutning ikke frigivet